**7-MAVZU. SOTSIAL MUNOSABATLAR**

7.1. Sotsial munosabatlar tushunchasi va uning turlari.

7.2. E.Dyurkgeym konsepsiyasida hamfikrlik tushunchasi hamda barqarorlik, inqirozli ong va uni strukturaviy-funksional asoslash.

7.3. Begonalashuv va tanazzul haqidagi g‘arb olimlarining ta’limotlari hamda begonalashuv turlari va ularning ijtimoiy oqibatlari.

**7.1. SOTSIAL MUNOSABATLAR TUSHUNCHASI VA UNING TURLARI**

**Sotsial munosabatlar**–jamiyat, ijtimoiy tizim tushunchalari bilan uzviy bo‘g‘liq bo‘lib, ularning har biri sotsial munosabatlarning tarkibiy elementini tashkil qiladi.

**Ijtimoiy tizim** - o‘zaro bog‘langan individlar, ijtimoiy guruhlar va institutlarni o‘z ichiga oluvchi, murakkab tashkil bo‘lgan va tartiblangan ijtimoiy yaxlitlik. Alohida shaxs ham uning tashqi dunyo bilan munosobatlarining serqirraligi va o‘z -o‘zini tashkil qilishining yaxlitligi nuqtai nazaridan ijtimoiy tizim hisoblanishi mumkin.

**Ijtimoiy tizim -** murakkab ichki tuzilishga ega bo‘lib, tartibli, bir butun, o‘ziga xos ijtimoiy aloqadorlik va turli ijtimoiy munosabatlar birligini tashkil qiladi. Har qanday ijtimoiy tizim tarkibiy tizimlar, masalan, iqtisodiy, siyosiy, huquqiy, ma’naviy, ijtimoiy turmush, fan va boshqa shu kabi sohalaridato alohida olinganinsongacha bo‘lgan ijtimoiy tizimlar shular jumlasidandir.

**Ijtimoiy struktura** - jamiyatning ijtimoiy asosidir. Sotsiologiya nazariyasida barcha ijtimoiy tizimlar ikki xil munosabatda mavjud bo‘ladi:

1. Sotsiental munosabatlar.

2. Ijtimoiy munosabatlar.

**1. Sotsiental** sotsiologiyada rivojlangan boshqaruvga, ijtimoiy tuzilmaga va institutlarga ega bo‘lgan murakkab ijtimoiy tizimlardagi munosabatlar va jarayonlarni ifodalash uchun ishlatiladigan atama[[1]](#footnote-1). Sotsiental munosabatlar tizimiga: jamiyatning iqtisodiy, siyosiy, ijtimoiy va mafkuraviy munosabatlari kiradi. Ular bir-birlari bilan uzviy aloqador tizimga ega. Sotsietal sistemasida ierarxik qaramlik mavjud. Ya’ni, bunda iqtisodiy munosabat belgilovchi omil bo‘ladi.

**2. Sotsial** **munosabatlar: (“ijtimoiy” sistema elementi insonlar, kishilar).**

**Sotsial** **(ijtimoiy) munosabatlar** – kishilar, odamlar faoliyati jarayonida yuzaga kelgan o‘zaro munosabatlardir. Ular turli jamoalar ijtimoiy guruhlar, sinflar va ularni tashkil qilgan kishilar o‘rtasidagi munosabatlar bo‘lib, ularni bir butun sotsial organizm qilib bog‘laydi. Ijtimoiy sotsial munosabatlar jamiyatda ijtimoiy ishlab chiqarish vujudga kelishi bilan paydo bo‘ladi.

Ijtimoiy ishlab chiqarishning paydo bo‘lishi jamiyat taraqqiyotida chorvachilik paydo bo‘lishi, dehqonchilik, savdoning yuzaga kelishi bilan bog‘lik.

**Demak, sotsial (ijtimoiy) munosabatlar –** bu tabiat hodisalaridan farqli o‘laroq, unda ijtimoiy munosabatlar tushunchasining butun bir tizimi mujassamlashgandir. Sotsial munosabatlar sotsiologiya fanida aniq va ilmiy ta’rifi berilmagan. Sotsial munosabatlar ko‘pincha ijtimoiy munosabatlar tushunchasi bilan tenglashtiriladi yoki sotsial munosabatlar ijtimoiy munosabatlarning bir xususiy ko‘rinishi deb talqin qilinadi. Demak, ijtimoiy munosabat–o‘z ma’nosiga ko‘ra bir-biri bilan mutanosiblashgan va mos xatti-harakatni ifodalovchi anglangan va his qilinadigan, takrorlanuvchan o‘zaro harakatlar majmui.

**Ijtimoiy munosabatlarning turlari:** 1) hamfikrlilik; 2) kooperatsiya;

3) konfliktlar; 4) kurash; 5) befarqlik; 6) begonalashuv; 7) krizis; 8) kamsitish; 9) tengsizlik.

Ijtimoiy munosabatlar o‘z mohiyatlari bilan jamiyat taraqqiyotiga ijobiy ham salbiy ta’sir etadi.

**Ijobiy munosabatlar ta’siri:** hamfikrlilik, kooperatsiya, kurash.

**Salbiy munosabatlar ta’siri:** befarqlik, kamsitish, konfliktlar, begonalashuv, krizis, tengsizlik.

**1.** **Hamfikrlik**–turli davlatlar rahbarlari, siyosiy oqimlar, partiyalar, jamoat tashkilotlari, yakka shaxslarning o‘zaro muloqatida yagona xulosa va yechimga kelish jarayonidir. Muloqotlar boshlanishida fikrlar xilma-xilligi ustuvor bo‘ladi. Bu jarayonda turlicha qarashlar va ko‘p fikrlik o‘zgarmay qolsa, yagona yechimga olib kelish konsensus nazariyasiga asoslanish va hokazo.

Umuman, hamfikrlik quyidagi tamoyillarga asoslanadi

**1.**Fikrlar xilma-xilligiga.

2. Konsensus (kelishuv) likka

**3.** Tomonlarning manfaatlariga putur etkazmasdan, ularni hisobga olish.

**4.**Qoniqarli yechimni toppish.

**5.** Qonuniylikka asoslanish.

**6.**O‘zaro itifoqlilik (2014 yil sentyabrda Ijtimoiy Sheriklik to‘risidagi qonun qabul qilinishi katta tarixiy voqeylikdir) va hokazo.

**2. Kooperatsiya** (lot.- hamkorlik)**–**bir yoki bir necha ijtimoiy guruh vakillari yagona maqsadga erishish uchun birgalikda va o‘zaro muvofiqlikda harakat qilish jarayoni. O‘zaro foyda kooperatsiyaning asosi hisoblanadi. Kooperatsiya:

1) jismoniy shaxslarning birgalikda tadbirkorlik faoliyatini olib boorish uchun ixtiyoriylik asosida birlashuvi;

2) ikki yoki bir necha mamlakatlarning xorijiy sheriklari ishtirokida qo‘shma yoki o‘zaro muvofiqlashtirilgan ishlab chiqarishni tashkil etishning universal shakli. Bunday kooperatsiya ishlab chiqarishni taqsimlashga, kommersiya hamkorligi, xatarlarni o‘zaro kafolatlash, investitsiyalarni va sanoat sirlarini umumiy himoya qilishga asoslanadi. O‘zbekistonda ishga tushirilgan “SamKochavto”, “Qabul-O‘zbek”, “O‘zdunrobita”, “O‘zKeysmash” va boshqa korxonalar kooperatsiya asosida faoliyat yuritmoqda[[2]](#footnote-2). Kooperatsiyaning turlari: mehnat kooperatsiyasi, matbuot kooperatsiyasi, uy-joy kooperatsiyasi, qishloq xo‘jalik kooperatsiyasi va boshqalar.

**3. Konfliktlar (lot.-ixtilof, to‘qnashuv, nizo) –**hayotiy zaruriyatlar, insonlarning istak va intilishlari, his-tuyg‘lari va ehtiroslari, o‘y-fikrlari va xatti-harakatlaridagi qarama-qarshiliklar, kuchli, dramatik to‘qnashuvlar, kelishmovchiliklar; kishilarning ongi va dunyoqarashlaridagi, kayfiyati va fe’l-atvoridagi qarama-qarshiliklar, kelishmovchilik va ziddiyatlarni san’atda, ilmiy va badiiy adabiyotda ifodalash shaklidir[[3]](#footnote-3). Konflikt jamiyat taraqqiyotining muayyan ijtimoiy kuchlari va an’analarining to‘qnashuvi asosida yuzaga keladi va yechiladi.

**4. Kurash – bu, biror narsaga erishishga, biror maqsadni amalga oshirishga qaratilgan faoliyat, xatti-harakat**. Qarama-qarshi bo‘lgan ijtimoiy guruhlar, qarama-qarshi oqimlar, dunyoqarashlar va shu kabilarning hukmronlik, ustinlikni qo‘lga kiritish uchun o‘zaro to‘qnashuvi, olishuvi. **Kurashning turlari:**

**1)** **Tinchlik uchun kurash.**O‘zbekiston Konstitutsiyasi 17-moddasida, O‘zbekiston Respublikasi Mudofa (harbiy) doktrinasi to‘g‘risidagi qonunida (2000 yil 4 fevral), “O‘zbekiston Respublikasi tashqi siyosiy faoliyatining asosiy prinsiplari to‘g‘risida”gi (1996 yil 26 dekabir) qonunida, “O‘zbekiston Respublikas Tashqi siyosiy faolliyati konsepsiyasi” qonuni (2012 yil 10 sentyabir)da asoslab berilgan.

2) Sinfiy kurash.

3) Mafkuraviy kurash.

4) Sport musobaqasi kurashi va hokazo.

**5. Begonalashuv –** odamlar, ijtimoiy guruhlarning bir-biri bilan yonma-yon yashashlariga qaramay ularning munosabatlaridagi azaliy birlikning buzilishi va unga olib keladigan jarayon. Begonalashuv**–**ijtimoiy-falsafiy tushuncha[[4]](#footnote-4). Kishilarning jamiyatdan, uni boshqarishdan, o‘zi yaratgan munosabatlar va ob’ektivlashtirilgan narsalardan chetlanganligini bildiruvchi ijtimoiy jarayon. Amaliy faoliyatda yaratilgan munosabat va narsalarning ob’ektivlashib kishidan tashqarida turuvchi, kishini o‘z istaklariga itoat ettiruvchi, hatto, yov sifatida unga qarshi turuvchi kuchga aylanishi begonalashuvni keltirib chiqaradi **Gegil fikricha**, begonalashuv mutlaq ruhning mohiyati, xislati, kishining borliqqa o‘ziga xos arzda munosabatidir. **L. Feyerbax fikricha,** begonalashuvni qo‘rquv, qaramlik kabi kishining ruhiy holatlari keltirib chiqaradi

**6. Befarqlik** – jamiyatga, hayotga, atrofdagi odamlarga va hodisalarga nisbatan biror-bir qiziqish va ma’naviy-hissiy munosabatlarning namoyon bo‘lmasligini ifodalaydigan tushuncha[[5]](#footnote-5). Befarqlikning o‘zini qo‘lda tutub tura oladigan, vazminlik holatlaridan farqlash lozim. Vazmin odam o‘zini idora qila olish hisobiga qalbidagi tug‘yonlarni bosib tura oladi va o‘zining mustahkam irodasini namoyon qiladi. Irodasi baquvvat kishi bilan befarq odam o‘rtasidagi tafovutning mazmun-mohiyati nimada?. Befarqlikning oqibatlari Prezidentmiz Islom Karimovning “Yuksak ma’naviyat-yengilmas kuch” (2008) asarida atroflicha bayon etilgan: “Iroda–bu aslida mustahkam ishonch demakdir. Irodasi baquvvat odam o‘ziga ishonadi va har qanday murakkab vaziyatlarni ham o‘z zimmasiga olishidan qo‘rqmaydi. Shuning uchun ham yuksak irodali insonga suyanish mumkin. Lekin birovning hayotiga, yon-atrofda sodir bo‘layotgan voqea-hodisalarga betaraf va beparvo qarab, shunchaki kuzatuvchi bo‘lib yashaydigan odamdan qo‘rqish kerak. Ulardan xech qachon yaxshilik chiqmaydi. Ular hatto o‘z xalqi va Vatani taqdiriga ham bamisoli begona odamdek qaraydi. Azaldan ma’lumki, beparvo odam dushmanlardan ham xavfliroqdir.Chunki dushmanning kimligi, asl qiyofasi siz uchun oldindan ma’lum bo‘ladi. Biroq loqayd va beparvo odamning qiyofasini birdaniga bilib bo‘lmaydi. Shuning uchun u ichingizda yurib, sizga qarshi tish qayraydigan dushmanlar uchun imkoniyat yaratib beradi”.

Bunday kishilar atrofdagi odamlarning noroziligiga sabab bo‘ladi, befarq odam o‘zlarining g‘amiga, tashvishiga sherik bo‘lmagani uchun asta-sekin jamiyatdan ajralib qolishi mumkin.

**7. Krizis (yunon-yechim, burilish nuqtasi, oqibat**): 1) nimadadir keskin o‘zgarish, og‘ir o‘tish holati; 2) Nima bilandir qattiq qiyinchilik (asosan narsalar xususidagi, iste’mol mahsulotlari bo‘yicha); 3) Tanglik ahvoli; 4) Tanglik[[6]](#footnote-6).

**Krizisning o‘ziga xos turlari**

**1. Ijtimoiy krizis**– ijtimoiy barqarorlikning buzilishi bilan bog‘liq ijtimoiy ziddiyatlarning kuchli namoyon bo‘lish shakli. Bunday krizis ob’ektiv asos bo‘lib, ziddiyatlar, individ ijtimoiy vaziyatning tang ekanligini idrok etish, harakatning boshi berk ko‘chaga kirib qolganligi, chegarasini his etishi hisoblanadi.

**2) Mahalliy krizis.**

**3) Yosh bilan bog‘liq bo‘lgan krizis:**

- “3 yoshdagi krizis”;

- “6-7 yoshdagi krizis”;

-“ o‘smirlik, 11-12 yoshdagi krizis”;

-“o‘tish davri”.

**4) Balog‘at davri krizisi**  Kamroq yuzaga keladi va yashirin kechadi.O‘zgarish jarayoni-ongli ma’naviy tuzilishi va faoliyat hamda o‘zaro munosabatlarda tavsifning o‘zgarishiga olib keluvchi yangi hayotiy vaziyatlariga qayta moslashish shaxsning keyingi rivojiga chuqur ta’sir etadi.

**5) Keksalik davri krizisi.**

Krizisning o‘tish shakli, davomiyligi va kuchliligi individning shaxsiy-ruhiy o‘ziga xosliklari, ijtimoiy va mikroijtimoiy sharoitlarga bog‘liq tarzda sezilarli farqlanishi mumkin.

**8. Kamsitish –** qadir-qimmatini pastga tushirmoq, past, arzimas, aybli qilib ko‘rsatmoq, yerga urmoq. Birovni ikkinchi bir odam oldida har xil mazax gaplar bilan kamsitish. Huquqini cheklamoq, teng huquqlikdan mahrum qilmoq.

**9.** **Notenglik – tengsizlik**. Kishilarning jamiyatda tutgan o‘rni va hayot sharoitlaridan qatiy nazar, ma’naviy-axloqiy talablar hammaga bir xil bo‘lishiga asoslanmaydigan ma’naviy-axloqiy tamoyillarga zid tushuncha.

Sotsial munosabatlar bevosita barqarorlik bilan bog‘liq.

Barqarorlik ( ijtimoiy , ma’naviy ) – jamiyatda hukm surayotgan tinch- totuvlik , birdamlikni asrab- avaylash va mustahkamlashga asoslangan tinch shart-sharoitning mavjudligi; ijtimoiy qatlamlar , gurux va siyosiy partiyalar o‘rtasidagi hamjixatlik ; davlat , jamoat tashkilotlari , fuqarolar o‘rtasidagi mustahkam hamkorlik qaror topgpnligini anglatadigan tushuncha[[7]](#footnote-7) . Xitoy donishmandi Konfutsiy “ Farovonlikka erishish- orzu , islohotlar unga yetishish vositasi , barqarorlik , bu maqsadga erishishning asosiy shart- sharoitidir” ; deya bejiz ta’kidlamagan.

**7.2. E.DYURKGEYM KONSEPSIYASIDA HAMFIKRLIK TUSHUNCHASI HAMDA BARQARORLIK, INQIROZLI ONG VA UNI STRUKTURAVIY-FUNKSIONAL ASOSLASH**

1. Emil Dryukgeym fransuz sotsiologi va faylasufi pozitiv sotsiologiyaning nazariyotchisi sifatida “ sotsial fakt ”, “ sotsial bilish ” , “sotsial birdamlik ” , “ mehnat taqsimoti ” , “ o‘z joniga suiqasd qilish ” tushunchalarini ishlab chiqdi va ilmiy muomalaga kiritdi [[8]](#footnote-8).

Dryukgeym jamiyat taraqqiyotida kollektiv ongning muhim ahamiyatga ega ekanlini ta’kidlab , uning turli shakllari (din , axloq , huquq ) ni tadqiq etdi. Dryukgeym sotsiologik konsepsiyasining nazariy- metodorik asosini sotsiologizm (realizm ko‘rinishlaridan biri) tamoyili tashkil etadi. Dryukgeym sotsiologizm tamoyiliga tayanib , jamiyatning individdan jismoniy va ma’naviy jixatdan ustunligini ko‘rsatdi. Dryukgeym inson ulug‘ individuallik va sotsiologik xosligini, jamiyatsiz din ham, axloq ham , iqtisodiy institutlar ham mavjud bo‘la olmasligini, sotsiologizm tamoyiliga ko‘ra, “sotsialliknifaqat sotsiallik orqaligina” izohlash mkmkinligini ta’kidladi. Dryukgeym ta’minotining ikkinchi nazariy- metodolik tamoyili “sotsial birdamlik”dir . Bu tamoyil Dryukgeymning mehnat taqsimoti , din, siyosiy hokimiyat , jamiyat iqtisodiy institutlari shakllarining o‘zgarishi to‘g‘risidagi ta’limoti uchun muhim ahamiyatga ega bshldi.

Dryukgeym ta’kidlashicha , jamiyatdagi sotsial birdamlik darajasining o‘sib borishi bilan sotsial taraqqiyot ro‘y beradi. U sotsial birdamlikning ikki varianti : a) mexanik , b) organik birdamlikni farqladi .

1.Mexanik birdamlik arxaik jamiyatlar uchun xos bo‘lib , unda kishilar sotsial jihatdan teng bo‘ladilar, individlar o‘z qobiliyatlarini rivojlantirish imkoniga ega bulmaydilar , axloq normalaridan har qanday chekinish shafqatsiz jazolanadi.

2.Organik birdamlik sanoatlashgan jamiyatlar uchun xos bo‘lib , unda inson faoliyati va uning mahsulini ayriboshlash imkoniyati jamiyat a’zolari o‘rtasidagi aloqadorlik va uzviy bog‘liqlikni kuchaytiradi. Ijtimoiy mexnat taqsimotining muhim fuksiyasi individlarni jipslashtirishga , sotsial organizmning yaxlitligini ta’minlashga qaratiladi. Chunki bunday jamiyatda individlar yolg‘iz holda nomukammaldir. Dryukgeymning fikricha , ijtimoiy birdamlikni rivojlantirish uchun kasaba uyushmalar tashkil etish lozim. Ular ishlab chiqarishdan tortib madaniy va axloqiy funksiyalarni bajarishi , mehnat va kapital o‘rtasidagi munosabatlarini tartibga solishi rivojlantirish va jamiyatdagi inqirozlarni bartaraf etishi uchun imkoniyat yaratish kerak.

**7.3. BEGONALASHUV VA TANAZZUL HAQIDAGI G‘ARB OLIMLARINING TA’LIMOTLARI HAMDA BEGONALASHUV TURLARI VA ULARNING IJTIMOIY OQIBATLARI**

Begonalashuv (aliennation) - biz insoniy mavjudot sifatida foydalanayotgan imkoniyatlarimizning o‘zgalar tomonidan o‘zlashtirilayotganini sezish tuyg‘usi [[9]](#footnote-9).

Begonalashuv – odamlar , ijtimoiy guruxlarning bir- biri bilan yonma – yon yashashlariga qaramay ularning munosabatlaridagi azaliy birlikningbuzulishi va unga olib keladigan jarayon ham deyish mumkin. Begonalashuv tushunchasi Marks tomonidan insoniy imkoniyatlarning mabudlarga yo‘naltirilganini ifodalash uchun ishlatilgan. Keyinroq esa u aynan shu atamani ishchilarning tabiat ustidan nazoratni yo‘qatayotganini , o‘z mehnati natijalari va mahsullariga egalik qila olmayotganini ifodalash uchun ishlatgan.

Hozirgi jamiyat hayotida quyidagi begonalashuv turlarini ajratib ko‘rsatish mumkin.

Demak , bu begonalashuv turlari ma’lum bir shakllariga egadirlar.Masalan , iqtisodiy begonalashuv uchta shaklga ega.

1. Faoliyatdan begonalashuv . 2. Faoliyat boshqaruvidan begonalashish. 3. Faoliyat natijalaridan begonalashish. 4.Siyosiy begonalashish, siyosiy hokimiyatdan begonalashuv; madaniy begonalashishi muloqotdan, ijtimoiy begonalashish insonlarinin bir – biridan; psixologik begonalashuv o‘z- o‘zidan begonalashishdan iborat bo‘ladi.

**Siyosiy jabhada** ham siyosiy hokimiyatdan jamiyatning ko‘pgina a’zolari begonalashtirildilar. Ya’ni, siyosiy hokimiyat xalq hokimiyati, umumxalq hokimiyati, deb e’lon qilingan bo‘lsada, aslida u ma’lum bir guruhning – elitaning xususiy mulkiga aylandi. Buning asosida esa butun bir xalq davlat siyosiy hokimiyatdan begonalashdi va bu begonalashgan omma bilan nomenklatura orasida ulkan jarlik paydo bo‘ldi. O‘z navbatida bu jarayonlar siyosiy tanazzulga olib keldi va bu tanazzul tufayli tashqi dushman yenga olmagan totalitar davlat o‘z – o‘zidan parchalanib ketdi.

**Madaniy sohadagi**  begonalashuv ham anchagina chuqur salbiy oqibatlarga olib keladigan ma’naviy tanazzulni keltirib chiqardi. Jamiyatda sog‘lom muhitni yaratishda ma’naviyat va madaniyatning o‘rni o‘zgacha. Chunki ular individlarning barkamol bo‘lib shakllanishlariga katta ta’sir ko‘rsatadilar. Agar jamiyat a’zolari o‘z ma’naviyatlari, boy madaniy meroslaridan uzoqlashib ketib, undan begonalashsalar, ular endi o‘zlarining kelib chiqishlaridan tortib, to o‘z millatlarining milliy- urf odatlari, an’analarini ham inkor qila boshlaydilar. Agarda yaqin o‘tmishimizga , uning tarixiga murojaat etsak , ushbu satirlarimizning yaqqol isbotini ko‘ramiz.

**Ruhiy begonalashuv –** bu insonning o‘z mohiyatidan uzoqlashishidir. Ushbu muammoni nemis mutaffakiri Erix Fromm juda yaxshi ishlab chiqqan. Uning fikricha , insonning mohiyati o‘z- o‘zidan begonalashuvining har darajasiga ma’lum bir sotsial xarakter – dunyoparastlik , ekspluatatorlik , retseptiv ( andozalik , qolip ) , bozorga oidlik xosdir.

**Begonalashuvning ijtimoiy oqibatlari.**

**I. Iqtisodiy begonalashuv shakllari:**

**1)** Faoliyatdan begonalashuv.

**2)** Faoliyat boshqaruvidan begonalashuv.

**3)** Faoliyat natijalaridan begonalashuv.

**4)** Mulkchilik munosabatlaridan begonalashuv

**Itimoiy oqibatlari:**

**1)** Iqtisodiy tanazzulga olib keladi.

**2)** Ishlab chiqaruvchi ishlab chiqarish vositalaridan uzoqlashadi.

**3)** O‘z mehnat faoliyatidan uzoqlashadi.

**4)** Xususiy mulkchilikka munosabati befarqlikka olib keladi.

**5)** Iqtisodiy tuzum yemirilishiga olib keladi.

**II. Siyosiy begonalashuv shakllari:**

**1)** Siyosiy hokimiyatdan begonalashuv.

**2)** O‘z ijtimoiy faolliklaridan begonalashuv.

**3)** Davlat hokimiyati, siyosiy partiyalar va boshqa jamoat tashkilatlardan begonalashuv.

**Itimoiy oqibatlari:**

**1)** Siyosiy hokimiyatdan begonalashuv.

**2)** O‘z ijtimoiy faolliklaridan begonalashuv.

**3)** Davlat hokimiyati, siyosiy partiyalar va boshqa jamoat tashkilatlardan begonalashuv.

**III.Madaniy** **begonalashuv shakllari:**

**1)** Milliy va umuminsoniy qadriyatlardan begonalashuv.

**2)** Xalqimiz ma’naviy merosidan begonalashuv.

**3)** Vatanidan, vatanparvarlikdan begonalashuv va h.k.

**Itimoiy oqibatlari:**

1) Ma’naviy tanazzulga olib keladi.

2) Sog‘lom muhit buziladi.

3) Milliy urf-odatlar, an’analar inkor qilinadi.

**4)** Manqurtlikka, o‘zligini yo‘qotishga olib keladi va h.k.

**IV.Ijtimoiy begonalashuv (shakillari):**

**1)** Ijtimoiy munosabatlardan begonalashuv.

**2)** Oila (va qarindosh-urug‘chilik)dan begonalashuv.

**3)** Mahalladan begonalashuv.

**4)** Diniy qadiriyatlardan begonalashuv vah.k.

**Itimoiy oqibatlari**

1) Ijtimoiy munosabatlar izdan chiqadi.

2) Oila rishtalarining yemirilishi, buzilishiga olib keladi.

**3)** Mahalla, diniy, milliy qadriyatlarga nisbatan befarqlikka olib keladi.

**4)** Aqidaparastlikka, separatizmga olib boradi va h.k.**:**

**V. Ruhiy begonalashuv (shakillari):**

**1)** O‘zaro munosabatlardan, muloqatdan begonalashuv.

**2)** O‘z-o‘zidan begonalashuv.

**3)** Ruhiy olamdan, allohdan begonalashuv va h.k.

**Itimoiy oqibatlari:**

1) Dunyoparastlikni keltirib chiqaradi.

2) Yakkalanishga, zerikishga olib boradi.

3) Hayotga qiziqish so‘nadi.

4) O‘zligidan uzoqlashadi.

5) Befarqlik, loqaydlikni keltirib chiqaradi va h.k.

**BEGONALASHUV VA TANAZZULGA OID NAZARIYA VA KONSEPSIYALAR:**

**1. E.Dyurkgeymning anomiya (qonunsizlik) konsepsiyasi.** E**.Dyurkgeym fikricha, zamonaviy olamdagi o‘zgarishlar shunchalik tez va jadal sur’atlarda ro‘y** bermoqdaki, bu sezilarli ijtimoiy qiyinchiliklarni keltirib chiqarmoqda. Buni u anomiya hodisasi bilan bog‘laydi. Anomiya (fran. qonunning, tashkilotning yo‘qligi) – xususiy va ijtimoiy ongning ma’naviy-ruhiy holatini ifodalaydi.

Har qanday jamiyat, deydi E.Dyurkgeym, - ijtimoiy hamjihatlik bilan xarakterlanadi. Masalan, ibtidoiy jamiyatda hamjihatlik qon-qardoshlikka asoslanadi. Hozirgi jamiyatda hamjihatlik mehnat taqsimotiga, ya’ni tirikchilik vositalarini yaratishga, sinfiy hamdo‘stlikka asoslanadi.[[10]](#footnote-10)

**2. R.Merton (1910), amerikalik sotsiolog** fikricha, ma’lum tizimda qarama-qarshiliklarning yuzaga kelmasligi uchun avvalo ijtimoiy struktura (ijtimoiy hayot tuzilishi)ga e’tibor berish kerak. R.Merton o‘zining “Ijtimoiy struktura va anatomiya” asarida individlarning jamiyatga muvofiqlashishida 5 ta tur (konformizm, innovatsiya, ritualizm, retrizm, g‘alayon) mavjudligini bayon etadi. Ushbu turlarning individlar tomonidan inkor etilishi kutilmaganda muayyan konfliktlarni keltirib chiqaradi.

**3.** **Shuningdek,** **Ferdinand Tennis** (1855-1936, nemis sotsiologi)ning begonalashuv va tanazzulning oldini olishga doir nazariy qarashlari ham muhim ahamiyatga ega. U “Jamoa va jamiyat ” asarida huquq , oila , din , davlat , siyosat , jamoatchilik fikri kabi ijtimoiy hodisalarning begonalashuv va tanazzulning oldini olishdagi mavqeini ko‘rsata oldi.

4. **Maks Veber (1864-1920, nemis sotsiologi)**ning “ideal tip” tushunchasi, dinning ijtimoiy mohiyatiga doir falsafiy qarashlari nihoyatda qimmatli. **Maks Veber** fikricha , har qanday ijtimoiy – iqtisodiy hodisaning mohiyati faqat uning ob’ektiv jihatlari bilan emas, balki , avvalo ,tadqiqotchi nuqtai nazariga ko‘ra , shu hodisaning madaniy jarayonda qanday rol o‘ynashi bilan belgilanadi. M.Veber sotsiologiya “ ideal tip ”tushunchasini olib kirdi. M.Veber fikricha ideal tip tushunchasi borliqni aks ettirmaydi , balki alohida tushuncha va hodisalarni tizim holiga keltirish vositasi bo‘lib xizmat qiladi. M.Vebarning eng katta xizmati shundaki , uning asarlarida diniy ijtimoiy taraqqiyotdagi rolini tahlil qilib berdi. Boylik orttirishga intilishni xushlamaydigan xristian dini mazhablari iqtisodiy taraqqiyotga to‘sqinlik qiladi. U bu g‘oyalarni “ Milliy davlat va xo‘jalik siyosati ” ( 1895 ) , “ Protestantlik etikasi va kapitalizm ruhi ( 1905), “Xo‘jalik va jamiyat ” ( 1920 ) asarlarida asoslab berdi.

**5.Georg Zimmel (1858-1913), nemis faylasufi, sotsiolog)** ziddiyatlarni tadrijiy hal qilish yo‘llarini tahlil qilgan. Bunda ijtimoiy bir tomonlamalikni individlarning o‘zaro munosabatlari yig‘indisi deb e’tirof etdi. Zimmel masalaga bunday yondoshish asosida kichik ijtimoiy shakllar ( shartnoma , ixtilof , raqobat , avtoritar, tobelik , martaba va shu kabilarni ) va ijtimoiy munosabatlarni tahlil qildi[[11]](#footnote-11).

**6.** E**kzistensional ta’limotda** begonalashuv va jamiyatdagi inqrozli hodisalar ham qimmatli boy ma’lumotlar beradi.**.** Ekzistensional ( lot. yashash, mavjudlik ) ta’limotiga ko‘ra ob’ekt va sub’ekt bir- biridan ajralmas yaxlitlikda mavjud. Inson mavjudligiga asosan g‘amxo‘rlik, qo‘rqish, qat’iylik, vijdon kabilarda namoyon bo‘ladi. Dahshat, o‘lim inson yashashining asosini tashkil etadi. Inson o‘zini ekzistensiya sifatida anglagandan keyin erkinlikka erishadi , bu erkinlik o‘z- o‘zini , o‘zining mohiyatini tanlashdan iborat bo‘li b, insonga olamda yuz berayotgan barcha narsa uchun mas’uliyat yuklaydi.

Ekzistensionalizm borliqning fojialigi , uning mantiqqa xilofligini , inson ixtiyorida emasligini targ‘ib qiladi.

**7. Fenomenologik ta’limotda** begonalashuv va jamiyatdagi inqirozli hodisalar ochib berilgan. Fenomenologiya ( yunon . yuz beruvchi ) – noyob , kamyob , kam uchrpydigan holat yoki inson his- tuyg‘u tajribasi bilan payqaladigan yorqin hodisani anglatuvchi tushuncha bilan bog‘liq bo‘lgan falsafiy ta’limot . Bunda faqat hodisa ( fenomen ) largina bilishning ob’ekti hisoblanadi.

**8. Tenglik va plyuralizm** ijtimoiy tuzum tamoyillari sifatida bayon etilgan nazariyalar ham mavzuga doir boy ma’lumotlar beradi.Tenglik va plyuralizm ijtimoiy tuzum tamoyillari sifatida. Tenlik – jamiyatdagi barcha kishilar , qatlam , partiya va shu kabilarning qonun oldidagi huquqiy mas’uliyati va imkoniyatlarining baravarligini anglatuvchi tushuncha. Tenglik ta’minlangan jamiyatda uning barcha a’zolari yashash , ta’lim olish , mehnat qilish , erkin kasb tanlash , mulkdor bo‘lish , malakali tibbiy xizmatdan foydalanish , qariganda mehnat layoqatini yo‘qotganda ijtimoiy ta’minot olish , fikrlash , so‘z va e’tiqod erkinligi, saylash va saydanish kabi huquqlarga ega. Tenglikning mantiqiy ma’nosi ayniyat bilan mos keladi . Formal mantiqdagi ayniyat qonuniga ko‘ra , agar fikrlar bir xil hajmga ega bo‘lsalar teng fikrlardir, agar bildirilgan fikrlar mazmun jihatidan o‘zgarmay qolsalar ham , teng fikrlardir.

Plyuralizm ( lot.ko‘plik , ko‘pxillik , ko‘psonlik ) - monizmga butunlay zid bo‘lgan falsafiy ta’minot. Plyurizm atamasi birinchi bo‘lib nemis faylasufi X.Volf tomonidan 1712 yili ilmiy muomalaga kiritilgan. Plyuralizm ijtimoiy – siyosiy hayotda turli ijtimoiy guruhlar va ular manfaatlarini himoya etuvchi siyosiy partiyalar , kasaba uyushmalar , diniy va boshqa tashkilotlar erkinligini , o‘zaro raqobatini ifodalaydi. U hozir zamon reformizimining asosiy g‘oyalaridan biri. Axloqiy- huquqiy sohada plyuralizm barcha axloqiy va huquqiy me’yorlarga teng qimmatga ega ekanligi e’tirof etildi , ayrimlarning ustunroq qo‘yilishi erkin tenglik oqibati deb hisoblanadi.

Ijtimoiy - siyosiy sohada plyuralizm ko‘p partiyaviylik , barcha siyosiy – ijtimoiy manfaat va qarashlarning o‘ziga xosliligini bildiradi. Siyosiy plyuralizm hozirgi zamon demokratik jamiyatning muhim xususiyatlaridan biri sanaladi.

**ADABIYOTLAR**

1.Karimov I.A.Yuksak ma’naviyat-yengilmas kuch.-T.:Ma’naviyat, 2008.-123-124-b.

2. Xolbekov A.,Idirov U. Sotsiologiya (izohli lug‘at-ma’lumotnoma).-T:Abu Ali ibn Sino nomidagi tibbiyot nashriyoti, 1999-yil-113-b.

3. O‘zbekiston Milliy ensiklopediyasi.T.5.-T.: “O‘zbekiston milliy ensiklopedyasi” Davlat ilmiy nashryoti, 2003.-26-b.

4. Falsafa: qomusiy lig‘at.-T.:Sharq,2004.-203-204-b.

5 Ijtimoiy himoya: atamalar izohli lug‘at.-T.:Alisher Navoiy nomidagi O‘zbekiston Milliy kutubxonasi. nashriyoti, 2007.-214-215-betlar

6. Дрюкгейм Э. Социальная структура обшество. –М. 1998., -С.-196

7. Энтони Гидденс. Социология. –М. :Накуа 1999, -С.- 819.

8. Jumaev R.Z., Ubaydullaev U.A. Xo‘janov B.A. Konfliktologiya asoslari (O‘quv qo‘llanma).-T.: Akademiya, 2000. – 65, 82-b.

Mavzuni o”rganish va mustahkamlash yuzasidan tarqatma materiallar 1-(Ilova)

|  |  |
| --- | --- |
| **Mаvzu**: | **Sotsial munosabatlarsotsologiyasi** |
| **Rеja:** | 1.Sotsial munosabatlar tushunchasi, strukturasi, mohiyati.  2.Sotsial munosabat turlari.  3. Bеgonalashuv va tanazzul .Bеgonalashuv turlari va ularning ijtimoiy oqibatlari  4. Milliy g‘oya va milliy mafkuraning sotsial munosabatlar tizimidagi o‘rni. |
| **Maqsad:** | Sotsial munosabatlar tushunchasi,sotsial munosabatlar strukturasi, sotsial munosabat turlari, bеgonalashuv va tanazzul ,bеgonalashuv turlari va ularning ijtimoiy oqibatlari, milliy g‘oya va milliy mafkuraning sotsial munosabatlar tizimidagi o‘ziga xos o‘rni haqidagi bilimlarni aniqlashtirish. |

2-(Ilova)

**Tаyanch ibоrаlаr:**

Sotsial munosabatlar**,** iqtisodiy, taqsimot va sotsial-sinfiy munosabatlar, ijtimoiy-sinfiy munosabatlar, demografik munosabatlar,bеgonalashuv, tanazzul, ruhiy bеgonalashuv

3-(Ilova)

**1- topshiriq**

«Konvert» texnikasi uchun savollar

(Har bir savol konvertlarga alohida solinadi)

|  |
| --- |
| 1. Sotsial munosabatlar deganda nimani tushunasiz |
| 2. Sotsial munosabat turlari qanday |
| 3.Sotsial birdamlik tushunchasini fanga kim olib kelgan,qanday ma’noni bildiradi |
| 4. E.Dyurkgeym birdamlik necha turga ajratadi |
| 5.Sotsial – etnik munosabatlarni izohlang |
| 6. . Bеgonalashuv deganda nimani tushunasiz |
| 7.Bеgonalashuv turlari va ularning ijtimoiy oqibatlari haqida fikr bildiring |
| 8. Milliy g‘oya va milliy mafkuraning sotsial munosabatlar tizimidagi o‘rni qanday |

2- topshiriq

1.Sotsial munosabatlarning jamiyat hayotidagi o‘rni qanday?

a) Jamiyatdagi barcha jarayonlarni nazorat qilish

b) Huquqiy bilimlarni shаkllаntirish

s) Individning sotsial sharoitga, ya’ni muhitga moslashishi

d)Jamiyat a’zolari bir-birlari bilan ma’lum bir muomala va ijtimoiy

hamkorlikka intilishini o’rganish.

2. Sotsial munosabatlar tushunchasi ko‘pgina adabiyotlardaqanday talqin qilingan.

a) Sotsial adaptatsiya va sotsial intеriorizatsiya

b)Keng va tor ma’noda talqin qilingan

s) Xalollik va pokizalik

d) Sotsial normalar va sotsial guruhlar

3. Sotsial birdamlik tushunchasi qanday ma`noni anglatadi?

a) Shaxsning manfaatlarini

b)Ijtimoiy mavqieni

s)Jipslashuvni bildiradi

d) Sotsial ehtiyojlarini

4. Sotsial birdamlik tushunchasini fanga kim kiritgan?

a) O.Kont

b) M.Beber

s) G.Zimmel`

d) G.Spenser

5. E.Dyurkgeym birdamlikni hecha turga ajratadi?

a) Xususiy ijtimoiy fanlarga

b)Mexanik va organik

s) Pozitivistik va empirik

d) Antik davrga

6. Rivojlanmagan va eski jamiyatlarda hukmronlik qiladigan birdamlikni E.Dyurkgeym .....deb ataydi.

a)Muhitga moslashish

b) Mexanik birdamlik, deb ataydi.

s) Sotsial normalarga moslashish

d) Begonalashuv deb ataydi

7. Ijtimoiy munosabatlarning jamiyat taraqqiyotiga ijobiy ta`siri qaysi qatorda to‘g‘ri ko‘rsatilgan?

a) Befarqlik, kamsitish

b) Konfliktlar, begonalashuv,

s) Hamfikrlilik, kooperatsiya, kurash.

d) Krizis, tengsizlik

8. Ijtimoiy munosabatlarning jamiyat taraqqiyotiga salbiy ta`sir qaysi qatorda to‘g‘ri ko‘rsatilgan?

a) Hamfikrlilik, kurash, kooperatsiya, begonalashuv

b) Hamfikrlilik, kamsitish, kooperatsiya

s) Krizis ,kurash, kooperatsiya

d)Befarqlik, kamsitish, konfliktlar, begonalashuv, krizis, tengsizlik

9. Etnos tushunchasining ma’nosi qanday?

a)Qadimgi yunoncha so’z bo’lib «xalq» ma’nosini anglatadi

b) lotincha societas – jamiyat va yunoncha Logos – ta’limot

s) Lotincha-jamiyat, arabcha-tushuncha

d) Yuno. poli – ko’pchilik

**3- topshiriq**

4-ilova

**Sotsial munosabat turlarini yoriting?**

**«Insoniyat jamiyati vujudga kelishining mohiyati vamazmunli hayot kechirishning asosiy shart-sharoitlari, avvalo ularning (insonlarning) o‘zaro munosabatlaridan iborat bo‘ladi.**

**Ijtimoiy munosabatlar sotsiologiyasining o‘rganish ob’yekti**

**4.**

**2.**

**5.**

**1**

**3.**

**Begonalashuv muammosi vа uning asosiy yo‘nalishlari**

**Mаdаniy**

**Ruhiy bеgоnаlаshu**v

**Ijtimоiy-**

**Iqtisоdiy-**

**Siyosiy-**

**O‘quv topshiriq:**

FSMU texnologiyasi

|  |
| --- |
| Ushbu texnologiya munozarali masalalarni xal etishda xamda o‘quv jarayonini bahs-munozarali o‘tkazishda qo‘llaniladi, chunki bu texnologiya talabalarni o‘z fikrini himoya qilishga, erkin fikrlash va o‘z fikrini boshqalarga o‘tkazishga, ochiq holda bahslashishga hamda shu bilan birga bahslashish madaniyatini o‘rgatadi.Tinglovchilarga tarqatilgan oddiy qog‘ozga o‘z fikrlarini aniq va qisqa holatda ifoda etib, tasdiqlovchi dalillar yoki inkor etuvchi fikrlarni bayon etishga yordam beradi.  F – fikringizni bayon eting  S – fikringiz bayoniga sabab ko‘rsating  M – ko‘rsatgan sababingizni isbotlovchi dalil keltiring  U – fikringizni umumlashtiring |

**FSMU texnologiyasi yordamida “Begonalashuv muammosi vа uning asosiy yo‘nalishlari qanday ?” savolini yechish:**

|  |  |
| --- | --- |
| **Savol** |  |
| **(F)Fikringizni bayon eting** |  |
| **(S)Fikringiz bayoniga sabab ko‘rsating** |  |
| **(M)Ko‘rsatgan sababingizni isbotlovchi dalil keltiring** |  |
| **(U)Fikringizni umumlashtiring** |  |

**Sociology of public progress**

Plan

1. Social progress as social problem.

2. Conceptions of social progress.

3. Concept about the criterion of progress.

4. Modernisation processes are in life.

Mastering of knowledge about sociology of public progress and his development. To study and consider the concept of public progress in the world; To analyse concept of essence and historical description of progress. Progress, civilization and crisis. To expose social progress supposes such orientation of social development, for that a transition is characteristic from more subzero forms to higher one, from less perfect to more perfect. Able correctly to determine cause and effects connections with a concept "Social development" "social progress"; To form sense of respect to the world culture and civilization. To bring up the all-round developed man with the new social thinking. Basic concepts: Sociology of public progress, economic progress, cultural progress, cultural generals, criteria of progress, kinds or types of public progress, anomie, church, sect, denomination, motion for rapprochement and association of different christian churches.

**IJTMOIY BARQARORLIK**

|  |  |
| --- | --- |
| Ijtmoiy barqarorlik | Jamiyatdagi tinch-totuvlik va uni mustahkamlash uchun shart-sharoitning mavjudligi; ijtimoiy qatlamlar, kuchlar va siyosiy partiyalar o‘rtasidagi hamjihatlik vaziyati; davlat, jamoat tashkilotlari, fuqarolar o’rtasidagi ijtimoiy kеlishuv xolatining muttasil davom etishi va h.k. |
| Социалний стабильность | мира и согласия в обществе, а также наличие благоприятных условий для укрепления его; группы, положение единства между политическими силами и партиями; правительство, неправительственные организации, продолжать растущий статус общественного договора между гражданами и т.д. |
| Social stability | peace and harmony in the society, and the existence of favorable conditions to strengthen it; groups, the situation of the unity between the political forces and parties; government, non-governmental organizations, to continue growing status of the social contract between citizens, etc. |

**AN'ANALAR**

|  |  |
| --- | --- |
| An'analar | O‘tmishdan foydaliligi jihatidan insonlar qabul qiladigan, avloddan-avlodga o‘tadigan madaniy norma va qadriyatlar, ko‘nikmalar. |
| Традиция | вера или поведение передается внутри группы или общества с символическим значением или особое значение с происхождением в прошлом |
| Tradition | the belief or behavior passed down within a group or society with symbolic meaning or special significance with origins in the past |

**IJTIMOIY HIMOYA**

|  |  |
| --- | --- |
| Ijtimoiy himoya | Ijtimoiy himoya — ijtimoiy ehtiyojlarni ta’minlashga qaratilgan, insoniy huquqlarga rioya qilishni nazarda tutgan chora-tadbirlar tizimi. |
| Социальная защита | Социальная защита — система мер, направленных на соблюдение прав человека, на удовлетворение его социальных потребностей. |
| Social protection | Social protection - a system of measures aimed at the observance of human rights, to the satisfaction of his social needs. |

**IJTIMOIY QO'LLAB-QUVVATLASH**

|  |  |
| --- | --- |
| Ijtimoiy qo'llab-quvvatlash | Ijtimoiy qo'llab-quvvatlash – butun hayoti davomida yordamga muhtoj bo’lib o’tadigan mavjud “zaif” ijtomoiy guruhlar, shaxslar va oilalar uchun to’la ta’minlangan shart-sharoitlarni yuritishni ko’zlaydigan maxsus chora-tadbirlar. |
| Социальная поддержка | Социальная поддержка - специальные меры, направленные на поддержание условий, достаточных для существования "слабых" социальных групп, семей, личностей, испытывающих нужду в процессе своей жизнедеятельности |
| Social support - | Social support - special measures aimed at maintaining sufficient conditions for the existence of "weak" social groups , families , individuals in need throughout his life |

RЕFORMATSIYA

|  |  |
| --- | --- |
| Rеformatsiya | Jamiyatdagi o ‘zgarishlar borasidagi islohatlar ma'nolarini anglatadi |
| Реформация | Это изменения в обществе |
| Reform | It seems changes in society |

**RЕSPONDЕNTLAR**

|  |  |
| --- | --- |
| Rеspondеntlar | Tadqiqot ishtirokchilari |
| Респонденты | человек, который призван выдать ответ на сообщение, сделанное другим. |
| Respondent | the person who is called upon to issue a response to a communication made by another. |

1. Xolbekov A.,Idirov U. Sotsiologiya (izohli lug‘at-ma’lumotnoma).-T:Abu Ali ibn Sino nomidagi tibbiyot nashriyoti, 1999-yil-113-b. [↑](#footnote-ref-1)
2. O‘zbekiston Milliy ensiklopediyasi.T.5.-T.: “O‘zbekiston milliy ensiklopedyasi” Davlat ilmiy nashryoti, 2003.-26-b. [↑](#footnote-ref-2)
3. Falsafa: qomusiy lig‘at.-T.:Sharq,2004.-203-204-b. [↑](#footnote-ref-3)
4. 1.Falsafa: qomusiy lig‘at.-T.: Sharq, 2004-203-204-b. [↑](#footnote-ref-4)
5. Karimov I.A.Yuksak ma’naviyat-yengilmas kuch.-T.:Ma’naviyat, 2008.-123-124-b. [↑](#footnote-ref-5)
6. Ijtimoiy himoya: atamalar izohli lug‘at.-T.:Alisher Navoiy nomidagi O‘zbekiston Milliy kutubxonasi. nashriyoti, 2007.-214-215-betlar. [↑](#footnote-ref-6)
7. Дрюкгейм Э. Социальная структура обшество. –М. 1998., -С.-196. [↑](#footnote-ref-7)
8. Фалсафа : қомусий луғат . Т.: Шарқ 2004-116-117 бетлар. [↑](#footnote-ref-8)
9. Энтони Гидденс. Социология. –М. :Накуа 1999, -С.- 819.

   . [↑](#footnote-ref-9)
10. Jumaev R.Z., Ubaydullaev U.A. Xo‘janov B.A. Konfliktologiya asoslari (O‘quv qo‘llanma).-T.: akademiya, 2000. – 65, 82-b. [↑](#footnote-ref-10)
11. Фалсафа : қомусий луғат . Т. : Шарқ ,2004. 136- бет [↑](#footnote-ref-11)